ย่ำรอข่าวดี
ตลาดหุ้นจะยังแกว่งตัวในกรอบแคบ รอข่าวดีสนับสนุนรอบใหม่
4 พ.ค. 2555

ตลาดหุ้นจะยังแกว่งตัวในกรอบแคบ รอข่าวดีสนับสนุนรอบใหม่ 
น.ส.ธีรดา ชาญยิ่งยงค์ ผู้ช่วยผู้อำนวยการอาวุโส ฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ดัชนีหุ้นวันนี้จะไม่แตกต่างจากวานนี้ที่แกว่งตัวในกรอบแคบ เพราะไม่มีทั้งปัจจัยบวกและปัจจัยลบ
อย่างไรก็ตาม อาจมีแรงขายของนักลงทุนบางส่วนที่ต้องการลดความเสี่ยงก่อนที่ตลาดหุ้นจะหยุดทำการยาว 3 วัน ประเมินแนวต้านที่ 1,250 จุด และแนวรับที่ 1,2251,230 จุด
“นักลงทุนจะต้องเพิ่มความระมัดระวัง และอย่าลืมว่ามีหุ้นหลายกลุ่มที่ราคาปรับขึ้นมาจนเกินมูลค่าพื้นฐานที่แท้จริงแล้ว ทำให้หาส่วนต่างจากการขายทำกำไรได้ยาก ยกเว้นกลุ่มพลังงาน ปิโตรเคมีที่ราคายังคงปรับตัวขึ้นช้ากว่าตลาด” น.ส.ธีรดา กล่าว
มาร์เก็ตติง กล่าวว่า นักลงทุนเล่นหุ้นช่วงสั้นๆ เน้นตัวที่จะมีกำไรออกมาดีและยังมีปันผล เช่น บริษัท ควอลิตี้เฮ้าส์ (QH) ผู้ที่ซื้อจะได้รับเงินปันผลและหุ้นปันผลสัดส่วน 12 ต่อ 1 บริษัทกำหนดขึ้น XD วันที่ 9 พ.ค.นี้ 
ตลาดหุ้นวันที่ 3 พ.ค.ที่ผ่านมา ดัชนีผันผวนขึ้นและลงแตกต่างกันถึง 11 จุด โดยมีแรงไล่ซื้อหุ้นขึ้นไปสูงสุดถึง 1,247 จุด แต่ก็ถือโอกาสขายทำกำไรระหว่างวันให้อ่อนตัวลงไปต่ำสุดที่ระดับ 1,236 จุด แต่สุดท้ายกลับมาปิดที่ 1,240.03 จุด เพิ่มขึ้น 0.97 จุด มูลค่าการซื้อขายยังคงหนาแน่นถึง 38,107.36 ล้านบาท
ขณะที่นักลงทุนรายกลุ่มมีการซื้อและขายกันเพียงเล็กน้อย ต่างชาติกลับมาขายจำนวน 162 ล้านบาท ส่วนรายย่อยซื้อ 363 ล้านบาท m